திருப்பூரில் நடைபெற்ற மாற்றுததிறனாளிகள் சங்கத்தின் 3ஆவது மாநில மாநாட்டில் தூத்துக்குடி போராளிகளைப் பாராட்டி சிறப்பு செய்யும் நிகழ்ச்சி நடைபெற்றது. பிரதிநிதிகள் மாநாட்டின் தொடக்க நிகழ்வில் இவர்கள் ஒவ்வொருவராக அறிமுகப்படுத்தி வைக்கப்பட்டனர். தூத்துக்குடியைச் சேர்ந்த ஆட்டோ ஓட்டுநர் பரமசிவன் (43). இவருக்கு இரு பி.காம் படிக்கும் மகள், பிளஸ் 2 படிக்கும் மகன் உள்ளனர். காவல்துறை துப்பாக்கியால் சுட்டதில் தொடையில் குண்டடிப்பட்டு காயம் ஏற்பட்டு கால் ஊனமானது. அத்துடன் முதுகிலும் கடும் தாக்குதல் நடத்தியுள்ளனர். அதேபோல் தங்கம் என்ற பெண் மிகவும் வறிய குடும்பத்தைச் சேர்ந்தவர். இவருக்கு இரு மகள்கள், ஒரு மகன் உள்ளனர். போராட்டத்தின் போது இவரது இடது கையை காவல் துறையினர் முறுக்கி உடைத்துவிட்டனர். இப்போது அந்த கை வேலை செய்ய முடியாத நிலையில் உள்ளது. பாதிக்கப்பட்டோருக்கு அரசு தலா ரூ.5 லட்சம் அறிவித்தது. ஆனால் இவருக்கு பணம் தர மறுத்துவிட் டது. இடதுசாரி கட்சியும், காப்பீட்டு ஊழியர் சங்கமும் தங்களால் இயன்ற அளவிற்கு ரூ.25 ஆயிரம் வழங்கினர். அதன் பிறகு அரசு தரப்பில் ரூ.5 ஆயிரம் வழங்கப் பட்டது. ஆனால், கை வேலை செய்ய முடியாத நிலையில் இவருக்கு உதவித் தொகை தருவதுடன், அரசு வேலை வழங்க வேண்டும் என்று அறிமுகப்படுத்தினர்.